Odense Adresse-Contoirs Efterretninger, 1834-12-29
Frankerig. "Nationals Domfældelse og Opløsningen af den polytechniske Skoles ene Afdeling, disse tvende første Handlinger af Modstands=Systemet efter dets sidste Seier i Deputeertkammeret, sysselsætte endnu i Paris den offentlige Jnteresse. Pairskammerets i sin egen Sag fældede haarde Dom har vakt en levende Uvillie. Det nedtrykte Partie møder overalt Deeltagelse og Æresbeviisninger, imedens det seirende tier forlegent, saa at selv Regjeringens betalte Organer endnu ikke have kunnet finde et Ord til Forsvar for Pairskammeret imod Oppositionens stormende Angreb. General Excelmanns og Nationals modige Udgivere deele Dagens Ære og den offentlige Jnteresse. Hos Generalen have en Mængde Borgere ladet deres Navne indskrive, for at bevidne ham deres levende Sympathie for hans ædle Tænkemaade og det kraftige Udtryk, hvormed han udtalede den. En af de første iblandt disse var Præsidenten i Deputeertkammeret, Hr. Dupin, som allerede i selve Pairskammeret, tilligemed den tilstedeværende Lord Brougham, havde bevidnet ham de hjerteligste Lykønskninger for hans ædle Færd. Deeltagelsen for National viser sig især ved den gode Fremgang, som en Subskription for at betale dens Mulkt har havt. Paa to Dage vare allerede over 4000 Fr. indkomne. "National har altid ved slige Leiligheder erklæret, selv at ville betale sine betydelige Mulkter; men denne Gang har den, af de andre Tidender opfordret dertil, indvilget i, at ville modtage Subskription, for som "Messager, udtrykker sig - , at alle patriotiske Meninger, alle Venner af Trykkefriheden, alle de, som troe, at Marskal Neys Dommere ere rigtigt betegnede ved Hr. Carrels veltalende Stemme og General Excelmanns hellige Uvillie, kunne benytte denne Leilighed til, at vise deres eenstemmige Følelse ved denne Subskription." Selv erklærer den, at ville aabne Subskription, fordi den betragter denne som en Jndsigelse imod Marskal Neys Mord, og fordi Pairskammeret ikke opfyldte dens Forlangende, at idømme Bladet den høieste Pengemulkt, men Redakteuren den mindste Fængselstraf. Bladet, den sunde Menneskeforstand, var det første, som indbød til Subskription i en Opfordring, hvoraf Pairskammeret gjerne kunde tage Anledning til en ny Proces, dersom det ikke maatte føle, at den sidste Seier har været altfor dyrtkjøbt. Denne Opfordring henvender sig nemlig til alle Trykkefrihedens Venner; Alle, hvem det oprører, at see Part og Dommer i een Person; Alle, som afskye Forrædere og Renegater, alle Beundrere af den Forening af Talent, Patriotisme, Retsindighed og Uafhængighed, som "National, viser os, endeligen til Alle, som tilskrive den Braveste blandt de Braves Død et Justitsmord, og med General Excelmanns ædeltsindede Uvillie brændemærke Marskallens Bødler." Den almindelige Uvillie over Fremgangsmaaden imod den polytechniske Skole, har formodentligen bevæget Uderviisnings Ministeren til at tillade, at de udviste 150 Elever maae fortsætte deres Studeringer udenfor Skolen i fælleds Lære timer, som de fleste af Skolens Lærere have indvilget i, at ville give dem. Som et Tidens Tegn kunde tilføies, at paa selvsamme Tid, som "National domfældtes og den polytechniske Skole opløstes, solgtes den ædle Lafittes Malerie samling. Hvo vilde have fæstet mindste Lid til den, som ved Ludvig Philips Tronbestigelse vilde have sagt, at fire Aar derefter skulde en slig Skjæbne ramme Lafitte, den polytechniske Skole og National, tre af Julirevolutionens kraftige, om ikke kraftigste Støtter, Pairsretten har nu med 138 Stemmer imod 5 erklæret sig kompetent til at dømme i den store politiske Proces. Forhandlingerne i Deputeertkammeret have ikke været af synderlig Betydenhed. Et Andragende om, at sætte Napoleons Brystbillede paa Æreslegionens Orden istedetfor Henrik den Fjerdes, og at bringe hans Aske fra St. Helena til Paris, henvistes til Statsraadspræsidenten.